《陈伯顺夫妇挽词》
宋代·林亦之

晴春相见未多时，忽叹霜芜雪屋非。
僵瑟楼前方悼往，吹箫台下竟同归。
读书历历向秋树，织锦悠悠空晓机。
须信人间伉俪重，生年死日不相违。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。